Diari Oficial de la Generalitat Valenciana


Sumari del DOGV 1571, del 24-06-1991 (1991/821824)

DECRET 107/1991, de 10 de juny, del Consell de la Generalitat Valenciana, pel qual es regula el control de qualitat de l'edificació d'habitatges i la seua documentació.
------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1991/06/10/107/dof/vci/html**

### Dades del document

Número de DOGV
:   1571

Data del DOGV
:   24-06-1991

Secció del DOGV
:   DISPOSICIONS GENERALS

Número del document
:   1991/821824


Data del document
:   10-06-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Correcció d'errades

Anàlisi jurídica

Decret 107/1991, de 10 de juny, del Consell de la Generalitat Valenciana, pel qual es regula el control de qualitat de l'edificació d'habitatges i la seua documentació.  
La publicació de nova normativa que introdueix modificacions importants en les especificacions tècniques de productes emprats en la construcció d'edificis, com la instrucció per al projecte i l'execució d'obres de formigó en massa. o armat (EH-88) i la instrucció per al projecte d'execució de forjats unidireccionals de formigó armat o pre-tensat (EF-88), pel Reial Decret 824/1988, de 15 de juliol; el plec de prescripcions tècniques generals per a la recepció de ciments (RC-88), pel Reial Decret 1312/1988, de 28 d'octubre; els models de fitxes tècniques sobre l'autorització d'ús per a la fabricació i ús d'elements resistents per a pisos i cobertes, segons Ordre de 29 de novembre de 1989, del Ministeri d'Obres Públiques i Urbanisme; el Plec de condicions per a la recepció dels totxos ceràmics en les obres de construcció (RL,88); el plec de prescripcions tècniques generals per a la recepció de blocs de formigó en les obres de construcció (RB-90); la NBE QB-90 Cobertes amb materials bituminosos, pel Reial Decret 1572/1990, de 30 de novembre; la NBE FL,90 Murs resistents de fàbrica de totxos, pel Reial Decret 1723 /1990, de 20 de desembre; el Decret 173/1989, de 24 de novembre, del Consell de la Generalitat Valenciana, pel qual s'aprovaren les disposicions reguladores generals de l'acreditació de laboratoris d'assajos per al control de qualitat de l'edificació; i d'altres normatives de materials i instal·lacions, junt amb l'experiència positiva obtinguda de l'aplicació de l'Ordre de 24 de juny de 1987, de la Conselleria d'Obres Públiques, Urbanisme i Transports, en relació amb el control de qualitat en les estructures d'edificació d'habitatges de protecció oficial, fan necessària la revisió i ampliació d'aquesta darrera per a adequar el seu contingut a les disposicions d'obligat compliment citades anteriorment i ampliar la seua aplicació a tot tipus d'habitatges.  
La Generalitat Valenciana considera que l'allotjament és un bé econòmic de primera necessitat, que en el cas d'habitatges de protecció oficial compleix, a més a més, una funció social d'importància, raó per la qual han de donar-se garanties de la qualitat dels edificis, de manera que els drets dels ciutadans queden suficientment protegits.  
Si el control de qualitat dels materials, que actualment es realitza preceptivament en els habitatges de protecció oficial segons l?Ordre de 24 de juny de 1987, de la Conselleria d'Obres Públiques, Urbanisme i Transports, s'ha valorat com a necessari per a avançar en la, seguretat i durabilitat estructural d'aquestes, de la mateixa manera, per a millorar la durabilitat i economia de l?edifici i aconseguir la qualitat especificada en la normativa vigent, cal que el control de qualitat es faça extensiu a uns altres materials i, de manera fonamental, al control de l?execució de les diferents parts de l?obra i les instal·lacions.  
L'ordenació i la sistematització d'aquestes actuacions i el seu reflex documental constitueixen l?instrument eficaç per a l'acceptació o el rebuig de lots de materials i unitats d'obra i, amb això, la garantia d'aconseguir el nivell de qualitat desitjat en acabar l?obra.  
En virtut de la competència exclusiva que la Generalitat Valenciana té atribuïda en matèria d'habitatge segons l'article 31.9 de l?Estatut d'Autonomia de la Comunitat Valenciana, i havent-se fet el traspàs de funcions i serveis a la Generalitat Valenciana pel Reial Decret 1720/1984, de 18 de juliol, en matèria de patrimoni arquitectònic, control de qualitat de l?edificació i habitatge, a proposta del Conseller d'Obres Públiques, Urbanisme i Transports i amb de la deliberació prèvia del, Govern valencià en la reunió del dia 10 de juny de 1991,  
DECRETE:  
Article primer  
En totes les obres d'edificació d'habitatges que es realitzen en l?àmbit de la Comunitat Valenciana s'efectuarà el control de qualitat de l?edificació que es determine obligatori segons el Llibre de Control contingut en l?ordre de desplegament d'aquest decret.  
Article segon  
Els projectes d'execució inclouran:  
a) Un annex a la memòria on s'indicaran les especificacions següents per al control de qualitat:  
- nivells de control d?aplicació, en compliment de la normativa vigent de compliment obligatori,  
- els assajos de materials i proves de servei que s'han de realitzar,  
- els controls d'execució que s'ha d'efectuar, entesos com a mínims, segons les característiques de l?obra, d'acord amb el Llibre de Control,  
- els criteris d'acceptació i rebuig d'aplicació a les anteriors actuacions.  
b) Un capítol a part del pressupost, amb la valoració del control de qualitat determinat com a obligatori en el Llibre de Control i, si s'escau, del que haja estat especificat, a més, en la Memòria del projecte d'execució.  
Article tercer  
Abans del començament de les obres, l'arquitecte tècnic o l'aparellador desplegarà l?estudi de la programació del control de qualitat d'acord amb les previsions del projecte d'execució i, si s'escau, als criteris sobre lots i unitats d'inspecció indicats en el Llibre de Control amb la valoració individual d'assajos i proves. La programació del control de qualitat es ressenyarà en els impressos que a l?efecte n'hi ha en el citat Llibre de Control.  
Durant la realització de l?obra, el control de qualitat dirigit per l'arquitecte tècnic o l'aparellador s'adaptarà als ritmes reals de la construcció, i es consignaran en els impresos del Llibre de Control les dades requerides en els mateixos impresos, i tot quedarà a disposició dels serveis territorials d'arquitectura i habitatge per a la seua inspecció.  
Abans de la inspecció, es convocarà el promotor, que podrà estar assistit pels tècnics de la direcció facultativa. D'aquesta inspecció s'estendrà la corresponent acta sobre el compliment de la present disposició.  
Article quart  
Acabada l?obra, es considerarà justificat suficientment el control de qualitat si s'han realitzat com a mínim els assajos, controls i proves de servei determinats com a obligatoris en el Llibre de Control i s'han ressenyat en els impressos que hi ha a l?efecte. S'hi podran consignar, a més a més, uns altres assajos, proves i controls d'execució determinats en el projecte o per la direcció facultativa i realitzats durant l?obra.  
Els impresos del Llibre de Control que recullen la programació i la realització del control de qualitat s'uniran a la documentació tècnica de final d'obra, juntament amb el Llibre d'Ordres i Incidències, i serà necessària la seua presentació per a l'obtenció del certificat de final d'obra.  
Article cinquè  
La presentació en els serveis territorials d'arquitectura i habitatge de la Conselleria d'Obres Públiques, Urbanisme i Transports de la còpia dels impressos del Llibre de Control, emplenats segons el que s'ha exposat, i l?informe positiu sobre l'aplicació del Llibre de Control a les obres, expedit pel citat servei territorial, serà preceptiu per a poder obtenir la Cédula de Qualificació Definitiva d'Habitatges de Protecció Oficial.  
L'informe positiu de l'Administració serà sobre la conformitat amb els procediments aplicats per al control de qualitat, de cap manera sobre la idoneïtat dels resultats obtinguts per la seua aplicació.  
Article sisé  
La direcció facultativa serà responsable en l?àmbit de la seua competència del control de qualitat de les obres.  
El promotor públic o privat té l?obligació de fer que es realitzen els assajos i proves programades per la direcció facultativa i dirigides per aquesta. Si s'escau, haurà de contractar els assajos i proves amb laboratoris dels serveis territorials d'arquitectura i habitatge o amb laboratoris acreditats d'acord amb el Decret 173/1989, de 24 de novembre, del Consell de la Generalitat Valenciana, o acreditació concedida per una altra Administració pública i inscrita en el Registre General de Laboratoris Acreditats, segons el Reial Decret 1230/1989, de 13 d'octubre.  
El constructor preveurà en els temps d'execució de l?obra, els terminis per al mostreig i la recepció dels materials i, si s'escau, dels assajos i proves preceptius, segons les directrius del projecte d'execució i el Llibre de Control. Així mateix, facilitarà amb els mitjans que hi ha en l?obra les tasques de control i les proves de servei.  
DISPOSICIONS TRANSITORIES  
Primera  
Pel que fa a l'aplicació d'aquesta disposició en obres d'habitatge de protecció oficial:  
- serà d'aplicació en aquelles que no compten amb qualificació provisional abans de la data d'entrada en vigor.  
No serà d'aplicació en les que tinguen qualificació provisional abans de la data d'entrada en vigor, i se'ls aplicarà l?Ordre de 24 de juny de 1987, de la Conselleria de Obres Públiques, Urbanisme i Transports.  
Segona  
Pel que fa a l'aplicació d'aquesta disposició en habitatges en règim lliure, serà d?aplicació per a les obres d'habitatge que no disposen de sol·licitud de llicència municipal abans de la data d'entrada en vigor.  
DISPOSICIONS FINALS  
Primera  
Es faculta el Conseller d'Obres Públiques, Urbanisme i Transports per a dictar les ordres de desplegament d'aquest decret.  
Segona  
Aquest decret entrarà en vigor als tres mesos de la publicació en el Diari Oficial de la Generalitat Valenciana.  
València, 10 de juny de 1991.  
El President de la Generalitat Valenciana   
JOAN LERMA I BLASCO  
El Conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI